แทททูคัลเลอร์

แทททูคัลเลอร์ (Tattoo Colour) เป็นวงดนตรีสัญชาติไทย เริ่มรวมวงกันครั้งแรกเป็นวงดนตรีในระดับมัธยมศึกษา ประกอบไปด้วยหรินทร์ สุธรรมจรัส รัฐ พิฆาตไพรี เอกชัย โชติรุ่งโรจน์ และ ธนบดี ธีรพงศ์ภักดี โดยใช้ชื่อว่า "ไอศกรีม 479" (I Scream 479) และได้แข่งขันการร้องเพลงและแต่งเพลงจนต่อมาได้สังกัดค่ายเพลงสมอลล์รูม

**ประวัติ**
กว่าที่จะมาเป็นแทททูคัลเลอร์ สมาชิกในวงสี่คนได้แก่ หรินทร์, รัฐ , ธนบดี และเอกชัยมีวงเป็นของตนเองกับเพื่อน ๆ อีกสองคนรวมเป็นหกคน สมัยที่พวกเขากำลังศึกษาอยู่ในชั้นมัธยมศึกษาตอนปลายที่โรงเรียนขอนแก่นวิทยายน โดยมีชื่อวงว่า "I Scream 479" และยังทำอัลบั้มขายในโรงเรียนด้วยตนเอง ต่อมาเมื่อสำเร็จการศึกษาสมาชิกในวงก็แยกย้ายกันไปศึกษาต่อ ก็เหลือหรินทร์, รัฐและเอกชัยอยู่สามคนที่ศึกษาต่อในระดับอุดมศึกษาด้วยกันที่มหาวิทยาลัยขอนแก่น เมื่อมีการประกวดแต่งเพลงโฆษณาของแฮปปี้ พวกเขาก็ลงสมัครและชนะการประกวด ทำให้พวกเขาได้ไปดูงานที่ค่ายเพลงแนวกึ่งอินดี้ "สมอลล์รูม" ที่ที่พวกเขาได้ขอออดิชั่น และได้เป็นศิลปินของค่ายสมอลล์รูมในที่สุด ต่อมาจึงได้ชักชวนธนบดีกลับเข้ามาเป็นมือเบส และตั้งวงแทททูคัลเลอร์ขึ้นมา
อัลบั้มแรกที่พวกเขาทำออกมามีชื่อว่า Hong Ser ซึ่งซิงเกิลเปิดตัวอย่าง "ฟ้า" และ"ฝากที" ได้รับการตอบรับอย่างคาดไม่ถึง ส่งผลให้พวกเขาปล่อยซิงเกิลใหม่ ๆ ออกมา ได้แก่ "เกาะร้าง ห่างรัก", "One Night Stand" และ "รอยจูบ" ซึ่งทุกซิงเกิล สามารถติดชาร์ท Fat 40 ของแฟตเรดิโอได้ทั้งหมด
ในวันที่ 19 เมษายน พ.ศ. 2551 ค่ายเพลงสมอลล์รูม ต้นสังกัดของพวกเขา ก็ได้ประกาศผ่านทางเว็บไซต์ว่า อัลบั้มที่สองของแทททูคัลเลอร์ได้ออกวางจำหน่ายแล้ว โดยอัลบั้มใหม่นี้มีชื่อว่า "ชุดที่ 8 จงเพราะ" โดยอัลบั้มชุดใหม่นี้ยังคงความเป็นเพลงป๊อปหลายหลาย (Variety pop) ดังเช่นอัลบั้มที่แล้ว และได้ปล่อยซิงเกิลและมิวสิกวีดีโอเพลงแรกออกมาคือเพลง "ขาหมู" ซึ่งได้รับการตอบรับเป็นอย่างดีจนสามารถขึ้นสู่อันดับหนึ่งของ 97.5 Seed FM ได้อย่างรวดเร็ว ตามมาด้วยซิงเกิลที่สอง (พร้อมกับมิวสิกวีดีโอ) คือเพลง "จำทำไม" ที่สร้างกระแสตอบรับดีเช่นเดียวกัน และสามารถติดอันดับหนึ่งของชาร์ท Fat 40 เป็นเวลาถึง 3 สัปดาห์ นอกจากนี้ อัลบั้ม "ชุดที่ 8 จงเพราะ" ยังติดอันดับอัลบั้มขายดีตามร้านขายซีดีต่าง ๆ เช่นร้าน DJ Siam, ร้านน้องท่าพระจันทร์ ฯลฯ (อ้างอิงจากนิตยสาร DDT ฉบับที่ 40) อีกด้วย

**สมาชิก**
 หรินทร์ สุธรรมจรัส (ดิม) - ร้องนำ, ร้องประสาน- รัฐ พิฆาตไพรี (รัฐ) - กีตาร์, ร้องนำ, ร้องประสาน- ธนบดี ธีรพงศ์ภักดี (จั๊ม) - เบส, ร้องประสาน- เอกชัย โชติรุ่งโรจน์ (ตง) - กลอง, ร้องประสาน

**ผลงานเพลง**

**ผลงานในนาม I Scream 479**

**สตูดิโออัลบั้ม**

**อัลบั้มพิเศษ**

**เพลงอื่น ๆ**
 "แพ้คนสวย": เพลงในโครงการ Sanamluang Connects (พ.ศ. 2550)- "เปลี่ยน": เพลงในโครงการ ECO-9 Project Band (พ.ศ. 2550)- "My Red Shoes Story": เพลงในโครงการ Smallroom 006 "Flipper's Players" (พ.ศ. 2550)- "เคียงข้างคุณ": เพลงประกอบโฆษณาเอไอเอส (พ.ศ. 2551)- "พร้อมน้ำตา": เพลงในโครงการ Love Maker II by AM:PM (พ.ศ. 2552)- "Thailand Open": เพลงประกอบโฆษณาโค้ก (พ.ศ. 2552)- "โอ๊ โอ่ โอ โอ๊ โอ่": เพลงประกอบฟุตบอลโลก 2010 (พ.ศ. 2553) ร้องร่วมกับ K'naan- "ร้องกันอีกครั้ง": เพลงประกอบโค้กมิวสิกอะวอร์ด 2010 (พ.ศ. 2553) ร้องร่วมกับวงโมเดิร์นด็อก- เพลงประกอบโฆษณา ยาง Bridgestone (พ.ศ. 2554)- "ครองแผ่นดินโดยธรรม" จัดทำขึ้นเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช (พ.ศ. 2554)- "คนขอนแก่น": รวมศิลปินชาวจังหวัดขอนแก่น- "ยกมือ": เพลงโฆษณา Rexona (พ.ศ. 2556)- "กระถางดอกไม้ให้คุณ": เพลงประกอบละคร คาราบาว เดอะซีรีส์ (พ.ศ. 2556)- "สัญญาหน้าฝน": เพลงประกอบละคร คาราบาว เดอะซีรีส์ (พ.ศ. 2556)- "หัวใจบ้าบิ่น": เพลงประกอบละคร คาราบาว เดอะซีรีส์ (พ.ศ. 2556)- "ตัวร้าย": เพลงประกอบละคร กุหลาบร้ายของนายตะวัน (พ.ศ. 2557)- "หอมละลาย": เพลงประกอบโฆษณาคอมฟอร์ต (พ.ศ. 2559) ร่วมร้องกับดาวิกา โฮร์เน่- "รักเดียว": เพลงในโครงการ Tribute to พงษ์สิทธิ์ คำภีร์ (พ.ศ. 2560)- "หมื่นคำลา": เพลงในโครงการ "คนละเพลง" (ต้นฉบับ ฝันดี-ฝันเด่น, พ.ศ. 2560)- "Let's Go: เพลงพิเศษจากคอนเสิร์ต Rockation (พ.ศ. 2562) ร้องร่วมกับ แคลช และ ซีล- "ยอมตั้งแต่หน้าประตู": เพลงในโครงการ RS Music X (ต้นฉบับ 001, พ.ศ. 2566) ร้องหลักในนามดิม แทททูคัลเลอร์- "แค่ยัง...(มีเธอ)": เพลงประกอบซีรีส์ JACK&JOKER U STEAL MY HEART ทำไมต้องเป็นเธอทุกทีเลยวะ (พ.ศ.2567)

**ผลงานร้องรับเชิญ**
 "No Gen" (ร่วมร้องกับ แบล็คเฮด)- "ร้องกันอีกครั้ง" (ร่วมร้องกับ โมเดิร์นด็อก)- "จำ" (ร่วมร้องกับ พันกร บุณยะจินดา)- "เมื่อเธอมาส่ง" (ร้องร่วมกับ Polycat)- "ฉันยังอยู่" (Cover Version) (ร้องร่วมกับ ป๊อบ ปองกูล)- "STUPID GAME" (ร้องร่วมกับ ปองศักดิ์ รัตนพงษ์)- "Fantasy" (ร้องร่วมกับ F.HERO)- "ถ้าเธอไม่ไหว" (ร้องร่วมกับ ซีเรียสเบคอน)

**ผลงานคอนเสิร์ต**

**คอนเสิร์ตเต็มรูปแบบ**

**คอนเสิร์ตเดี่ยวพิเศษ**

**คอนเสิร์ตร่วมกับศิลปินอื่นและรับเชิญ**

**รางวัลที่ได้รับ**
 เพลงที่อยู่บนชาร์ตยาวนาน “เพลงฟ้า” จาก Virgin Hitz Awards 2007- ศิลปินคู่และกลุ่มยอดเยี่ยมสุดซี๊ด จาก Seed Awards 2008- ศิลปินกลุ่มยอดนิยม จาก Star Entertainment Awards 2008- นักร้องกลุ่มยอดนิยม จาก Siamdara Star Awards ปี 2008- ศิลปินอินดี้ยอดนิยม จาก POP Music Awards 2009- อัลบั้มยอดนิยม จาก Fat Awards 2009- ศิลปินคู่หรือกลุ่มแห่งปี จาก Fat Awards 2009- รางวัล Best Band The Guitar Mag Award 2011- รางวัล Best Guitarist The Guitar Mag Award 2015- รางวัล ศิลปินกลุ่มแห่งปี จาก ไนน์เอ็นเตอร์เทน อวอร์ด 2015- รัฐ พิฆาตไพรี จากเพลง สงครามเย็น รางวัล The Guitar Man Of The Year จาก The Guitar Mag Awards 2021- รางวัลโทตี้มิวสิกอวอร์ดส์ 2022
** เสนอชื่อเข้าชิง อัลบั้มแห่งปี จากอัลบั้ม "เรือนแพ ชุดที่ 6"
** เสนอชื่อเข้าชิง บันทึกเสียงแห่งปี จากเพลง "SuperCarcare" โปรดิวเซอร์โดย Ruzzy
** เสนอชื่อเข้าชิง ศิลปินแห่งปี – กลุ่ม

**อ้างอิง**

**แหล่งข้อมูลอื่น**
  MySpace โปรไฟล์ของแทททู คัลเล่อร์-  สมอลล์รูม ค่ายเพลงต้นสังกัด-  Facebook แทททู คัลเล่อร์
หมวดหมู่:กลุ่มดนตรีอินดี้ร็อกสัญชาติไทย
หมวดหมู่:กลุ่มดนตรีไทยในยุค 2000
หมวดหมู่:ศิลปินสังกัดสมอลล์รูม